ورلڈ وائڈ ویب

تصغیر|120px|بائیں|Robert Cailliau کا بنایا ہوا WWW کا تاریخی شارہ (لوگو)۔

ورلڈ وائڈ ویب، ایک عالمی (مشینی یا میکانیکی) جگہ یا فضاء ہے کہ جو قراء و تحریر (پڑھنے اور لکھنے) کے لیے استعمال کی جاتی ہے۔ اس کے انگریزی متبادل کو world wide web کہا جاتا ہے۔
جمع کو دستاویزات، تصاویر و عکس، کثیرالوسیط (multimedia) اور دیگر کئی اقسام کی معلومات کی نمائش کے لیے استعمال کیا جاتا ہے جنکو مجموعی طور پر ذرائع (resources) کہا جاتا ہے۔ ذرائع کی ان تمام اقسام کو ویب پر مقرر کردہ مخصوص اور مختصر عالمی شناختگروں کے ذریعے شناخت کیا جاتا ہے، ان شناختگروں کو یو آر آئی یا Uniform Resource Identifiers (مخصراً URI) کہا جاتا ہے۔ ان URI کے ذریعے معلومات کی تلاش، ان تک رسائی اور ان کے متقاطع حوالہ جات (cross-referenced) میں آسانی ہوجاتی ہے۔

اکثر ویب کو انٹرنیٹ کا مترادف سمجھ لیا جاتا ہے لیکن ویب دراصل انٹرنیٹ پر موجود معلومات کا ایک وسیلہ یا وسیط ہے جو انٹرنیٹ کی فضاء میں دستیاب ہے ایسے ہی جیسے برقی برید (ای میل یا برقی مراسلہ)۔ انٹرنیٹ اور ویب کے افتراق کے بارے میں مزید معلومات کے لیے انٹرنیٹ تاریک نامی صفحہ مخصوص ہے۔
بنیادی اصطلاحات

ویب (ویب) کا تصور، چار بنیادی طرزافکار کے اشتراک کا نتیجہ ہے۔
# ہائپر ٹیکسٹ : یہ دراصل معلومات کی ایسی شکلبندی (formating) ہوتی ہے کہ جو کمپیوٹر کے ذریعے کسی بھی دستاویز (ڈاکیومنٹ) کے ایک حصے سے دوسرے حصے یا ایک دستاویز سے کسی دوسری دستاویز تک رسائی کو انٹرنیٹ کے بندھن استعمال کرتے ہوئے ممکن بنا دیتی ہے، ان بندھنوں کو ورائی ربط (hyperlinks) کہا جاتا ہے۔
# وسیلی شناختگر : ایسے مخصوص شناختگر (identifers) جو کسی خاص وسیلے (resource) مثلاً کمپیوٹرفائل یا دستاویز وغیرہ کا انٹرنیٹ پر محل وقوع متعین کرنے کے لیے استعمال ہوتے ہیں۔
# کلائنٹ و سرور نمونہ : ایک ایسا نظام ہے جس میں عمیل سافٹ ویئر (client software) یا عمیل کمپیوٹر (client computer)، معلومات حاصل کرنے کے لیے انٹرنیٹ پر فریاد طلب کی صدا بلند کرتا ہے جس کو سنتے ہوئے معیل سافٹ ویئر (server software) یا معیل کمپیوٹر (server computer)، اس کو طلب کی گئی معلومات (ڈیٹا اور فائل کی صورت میں) مہیا کردیتا ہے۔ client-server کو عام اور سادہ الفاظ میں وصول کنندہ-ارسال کنندہ بھی کہ سکتے ہیں۔
# زبان تدوین : اصل متن کے ساتھ ساتھ مخفی نشانات اور حروف کے رمز (code) پر مشتمل ایک شمارندی زبان (کمپیوٹر لینگویج) ہے جو متن کی اس حالت کا تعین کرتی ہے جس میں وہ نمائش پر نظر آتا ہے۔

ویب پر ایک عمیل برنامہ (کلائینٹ پروگرام) جس کو ویب ویب (ویب براؤزر) کہا جاتا ہے، معلوماتی وسیلوں مثلاً ویب صفحات اور کمپیوٹرفائلوں کو ویب سرور سے حاصل کرتا ہے۔ اور اس مقصد کی غرض سے ویب ویب ان وسیلوں (جن کو وہ وصول کرنا چاہتا ہو) کے یکساں وسیلی تعینگر (URL) کی مدد لیتا ہے اور ان معلومات کو حاصل کرنے کے بعد وہ ان کو کمپیوٹر کے مانیٹر پر پیش کردیتا ہے۔ جب ایک بار یہ معلومات کمپیوٹر کے مانیٹر پر آجائیں تو پھر ہائپر ٹیکسٹ کی مدد سے اسی سے متعلق دیگر وسیلوں یا معلومات تک بھی پہنچا جا سکتا ہے جو ویب ورلڈ وائڈ پر ہی موجود ہوں۔

اس کے ساتھ ساتھ یہ بھی ممکن ہے کہ ایک ورائی ربط یا ہائپر لنک کے ذریعے کسی ورقہ (form) تک رسائی حاصل کر کے اس کو کمپیوٹر پر ہی بھر کر داخل بھی کر دیا جائے اور / یا کوئی معلومات واپس معیل کو برید (ارسال) کردی جائیں جو ان کو یا تو محفوظ رکھ لے یا پھر اس پر مزید تجزیاتی عمل کرلے۔ ایک ورائی ربط یعنی ہائپرلنک کے ذریعے انٹرنیٹ کے صفحات پر یوں سفر کرنے کے عمل کو ویب کا ویب (براؤزنگ) کرنا یا اس کی موجوں پہ سفر (سرفنگ) کرنا کہا جاتا ہے۔ ویب صفحات یا ویب پیجز کو عموماً اس طرح ترتیب دیا جاتا ہے کہ مطالقہ صفحات ایک مجمع کی صورت میں پائے جاتے ہیں جنکو ایک وقوع ویب (ویب گاہ) کہا جاتا ہے۔

معروف کلمہ بندی یا عبارت، انٹرنیٹ کی موجوں پہ (surfing the internet) کی پہلی بار طباعتی مواد میں مشہوری جین آرمور نامی ایک امین کتبخانہ کی وجہ سے ہوئی، جس نے اسی نام سے مقالہ شائع کیا جو 1992 میں کتبخانہ ولسن سے جاری ہوا۔ یہ خیال ہے کہ ہو سکتا ہے کہ جین آرمور نے یہ کلمہ بندی بلا کسی پسمنظر کے بذات خود کی ہو لیکن اس سے ماضی قریب ہی میں ملتی جلتی اصطلاحات یوزنیٹ پر 1991 تا 1992 سامنے آچکی تھیں۔ یہ تذکرے بھی زباں زد عام ہوئے ہیں کہ چند سال قبل ہی ساطور برادری اسی قسم کے ملتے جلتے الفاظ استعمال کر رہی تھی۔ ہاں یہ بھی حقیقت ہے کہ جین تاریخ انٹرنیٹ میں ام الانٹرنیٹ (NetMom) کے نام سے مشہور ہے کہ اس نے اسی نام کا ایک وقوع ویب (ویب گاہ) کا اجرا بھی کیا۔
ویب (ویب) کیسے کام کرتا ہے

جب کوئی ناظر ویب ورلڈ وائڈ پر موجود ایک صفحہ ویب (ویب پیج) یا کسی اور وسیلے (رسورس) تک رسائی چاہتا ہے تو عموماً وہ اس وقوع ویب (ویب گاہ) کا یکساں وسیلی تعینگر (URL) اپنے ویب ویب (ویب براؤزر) میں لکھ کر ابتدا کرتا ہے یا پھر ایسا بھی ممکن ہے کہ وہ ایک وراۓ متن (ہائپر ٹیکسٹ) کے ربط سے اس صفحہ تک رسائی حاصل کرلے۔ اس تمام کارگذاری کے پس پشت بنیادی کام جو انجام دیا جا رہا ہوتا ہے وہ ہے، یوآرایل کے اسم معیل (server-name) والے حصے کا عالمی طور پر پھیلے انٹرنیٹ کے اساس مواد (ڈاٹا بیس) کی مدد سے ایک دستور شبکی پتا (IP address) میں تعین کرنا۔ انٹرنیٹ کی اس اساس مواد کو نظام اسم میدان (DNS) کہا جاتا ہے۔

شبکی دستوری پتے کے تعین کے بعد دوسرا مرحلہ ویب معیل (ویب سرور) کو وراۓ متن انتقالی دستور کے لیے ایک درخواست بھیجنے کا آتا ہے، یہ درخواست مطلوب صفحہ کے لیے دی جاتی ہے۔ ایک مثالی ویب صفحے کی صورت میں درخواست کی جانے والی درکار معلومات میں ورئے متن زبان تدوین کی شکل بندی (فارمیٹنگ) میں صفحہ کا متن، نگاریت (گرافکس) اور دیگر وہ تمام معلومات شامل ہوتی ہیں جو اس صفحہ کو بنا رہی ہوں، اس درخواست کے بعد یہ تمام مواد سرعت کے ساتھ، عمیل (کلائینٹ) کے ویب ویب (ویب براؤزر) کی جانب منتقل کر دیا جاتا ہے اور یوں مطلوبہ صفحہ ذاتی کمپیوٹر پر آجاتا ہے۔

اب اس کے بعد سے ویب ویب کا کردار اہم ہو جاتا ہے اب اس کا کام یہ ہوتا ہے کہ HTML اور شَلاّلی ورق اسلوب (CSS) اور دیگر شکلبندیوں (فارمیٹس) مثلاً عکس، روابط (لنکس) وغیرہ کی صورت میں وصول ہونے والے ملفات (فائلوں) کی اس طرح جھزیابی (rendering) کرے کہ وہ روئے پردہ (آن اسکرین) ناظر کو صفحہ ویب کی صورت میں نظر آسکیں۔
مختلف معلوماتی وسیلوں کی اس ہ فراوانی کو ہی جن پر یکے بعد دیگرے ورائی روابط (ہائپر لنکس) کی مدد سے چھلانگیں لگائی جا سکتی ہیں، ویب (ویب) کہا جاتا ہے۔ اور انٹرنیٹ پر اس کو قابل دسترس بنادینے کے بعد ہی وہ انقلابی اور عالمی اصطلاح وجود میں آئی جس کو ٹم بیرنیر لی سے 1990 میں سب سے پہلے ---- ویب ورلڈ وائڈ (world wide web) کا نام دیا۔
ابطن گری

اگر ایک صارف کس ویب صفحہ (ویب پیج) پر دوبارہ واپس آتا ہے تو زیادہ امکان اسی بات کا ہوتا ہے کہ معیل (سرور) سے اوپر بیان کردہ طریقہ کار کے مطابق ایک مرتبہ پھر نئے سرے سے مواد وصول کرنے کی ضرورت نہیں پڑے۔ ایسا اس وجہ سے ممکن ہے کہ معینشد (ڈیفالٹ) طور پر ویب (براؤزر) میں تمام موصول شدہ وسائل کو اپنی محلی قرص (لوکل ڈسک) میں ابطن (cache) کرلینے کی صلاحیت موجود ہوتی ہے۔ صرف یہ ہوگا کہ ویب کی جانب سے ایک HTTP درخواست یہ پوچھنے کے لیے روانہ کی جائے گی کہ آیا اس صفحہ میں آخری بار زیراثقال (download) کرنے کے بعد سے اب تک کوئی تجدید (آپ ڈیٹنگ) ہوئی ہے کہ نہیں؟ اگر جواب نفی میں آئے تو پھر ابطن شدہ (cached) نسخہ ہی جھزیابی کے لیے دوبارہ استعمال کرلیاجائے گا۔ ابطنگری کا یہ طریقہ کار انٹرنیٹ کی راہوں پہ ویب کا ہجوم رفت و آمد کم سے کم کرنے میں انتہائی مفید ثابت ہوتا ہے۔

معلومات کی انقضاء (expiry) کا فیصلہ آزادانہ طور پر مختلف وسیلوں (عکس، ورق اسلوب، جاوا کتابت اور ومزت وغیرہ) کی شکلبندی (فارمیٹنگ) کے لیے مختلف ہوتا ہے۔ اور انتہائی محرک اور کثیرپہلو (dynamic) وقوع ویب بھی اکثر بنیادی وسیلے، ایک نشست کے لیے ایک ہی بار مہیا یا ارسال کرتے ہیں۔ لہذا یہ ایک ذہن نشین کرلینے والی بات ہے کہ کوئی بھی وقوعی طرح کار (site designer) تمام CSS اور جاوا کو وقوعے (سائٹ) کا احاطہ کرتی ہوئی (side wide) چند فائل (فائلیں) میں مجتمع کر دے تا کہ ان کو صارف کے ابطن میں ڈاؤنلوڈ کر کے رکھ لیا جائے اس طرح اس وقوعے (سائٹ) کو دیکھنے کے لیے زیراثقال (ڈاؤن لوڈ) وقت کم ہو جائے گا اور معیل پر بوجھ بھی۔

ویب (ویب) کے جزیات کو ابطن کرنے کے لیے ویب کے علاوہ بھی انٹرنیٹ کے کچھ حصے استعمال کیے جا سکتے ہیں۔ اس کی ایک مثال اداروں وغیرہ کی سطح پر دیوارآتش (firewall) ہے جس میں کسی بھی ایک صارف کے استعمال کرنے کے بعد ویب کے مواد کو تمام صارفین کے لیے ابطن کرا جا سکتا ہے۔

معیل ویب (ویب سرور) میں ایسی سہولیات ہوتی ہیں کہ جن سے اس بات کو یقینی بنایا جاسکے کہ کونسے صفحے کی کب تجدید (آپ ڈیٹنگ) کی گئی۔ اس کے علاوہ کسی کثیر الجہتی وقوع ویب کے طرح کار (ڈیزائنر) کے لیے بھی یہ ممکن ہے کہ وہ معیل کی جانب بھیجے جانے والے HTTP کے راس یا سروں کو اپنی مرضی کے مطابق قابو کرسکے اور اس طرح جب ابطن درکار نہ ہو (مثلا اخبار اور تجارتی اتار چڑھاؤ کے صفحات) تو مواد کو ابطن ہونے سے بچایا جا سکتا ہے تاکہ ہر بار صفحے پر آنے سے تازہ ترین مواد ہی کمپیوٹر پر نظر آئے۔
آغاز و بنیاد

*
تصغیر|بائیں|200px|یہ وہ NeXTcube ہے جو ٹـم برنرس لی نے یورپی تنظیم برائے مرکزی تحقیق (CERN) میں استعمال کیا اور دنیا کا پہلا [[پہلا ویب ویب بنا۔]]
ایک ویب (ویب) کے لیے دبی دبی خواہشوں اور خابوں کے اشارے 1980 کی دہائی سے ہی مل رہے تھے، جب ایک انگلستانی Tim Berners-Lee نے ایک ابتدائی شکل کا منصوبہ ENQUIRE کے نام سے بنایا جو بعد میں ویب (ویب) کی بنیاد بنا۔ اس نے یہ نام 1856 میں شائع ہونے والی ایک کتاب بنام Enquire Within Upon Everything (اردو: جوچاہیں سو اس میں دیکھیں) سے متاثر ہوکر رکھا گو کہ ٹـم کا یہ ابتدائی نمونہ اس ویب سے بہت مختلف تھا جو آج استعمال میں ہے اس کے باوجود اس میں بنیادی طور پر وہ تصورات شامل تھے جو آج ویب (ویب) اور ویب کے بعد ٹـم کے ایک اور منصوبہ ویب معنائی (Semantic web) میں بھی نظر آتے ہیں۔

مارچ 1989 کو ٹـم نے انتظامیہ معلومات: کو ایک تجویزی چٹھی روانہ کی جس میں ENQUIRE کا حوالہ دیا اور اس کے زریعئے ایک جامع اور مفصل تنظیم معلومات کے نظام کا خاکہ پیش کیا۔ اس کے بعد 12 نومبر 1990 کو اس نے Robert Cailliau کی معاونت سے ایک مرتبہ پھر ویب ورلڈ وائڈ کی رسمی تجویز کو شائع کیا۔ اور NeXTcube کو دنیا کے اولین معیل ویب (web server) کے طور پر اور دنیا کا پہلا ویب ویب (ویب براؤزر) تحریر کرنے کے لیے استعمال کیا گیا۔

1990 کے عید میلاد المسیح (Christmas) تک، ٹم نے وہ تمام ضروری آلات تیار کرلیے تھے کہ جو ایک ویب کو فعال کرنے کے لیے درکار ہوں، : دنیا کا پہلا ویب ویب (جو ساتھ ہی محرر ویب بھی تھا)، پہلا معیل ویب اور پہلا صفحہ ویب جو منصوبہ کی تفصیل کے بارے میں تھا۔

6 اگست 1991 کو اس نے ایک خلاصہ ویب ورلڈ وائڈ کے بارے میں، alt.hypertext مجلس احداث کو ارسال کیا اور اسی تاریخ کو انٹرنیٹ (انٹرنیٹ) پر ویب (ویب) کی عوامی دستیابی کے آغاز کی علامتی تاریخ کا درجہ ملا۔ ویب کے پس پشت وراۓ متن کا کلیدی نظریہ، ماضی میں 1960 کی دہائی کے Project Xanadu اور oN-Line System کی بنیادوں پر قائم ہوا۔ ان دونوں نظریات کے تخلیق کار بالترتیب، Ted Nelson اور ڈاوگ انجلبارٹ تھے اور ان دونوں نے وین ایور بش کے مائکروفلم کی بنیاد پر قائم memex سے راہنمائی حاصل کی، memex کے بارے میں بــش نے اپنا مـقـالـہ 1945 میں As We مئی Think (ترجمہ: جو ہم تصور کرسکیں) کے نام سے ایک ماہنامہ میں شائع کیا۔

ٹــم کی اس شاندار کامیابی کی سب سے اہم ترین وجہ، وراۓمتن اور انٹرنیٹ کا اشتراک یا ازدواج کو کہا جاتا ہے۔ اپنی کتاب، Weaving The Web میں ٹــم کے مطابق، اس نے متعدد بار اس بات کے اشارے اور مشورے دیے کے ان دونوں طرزیات، (یعنی ورائے متن اور انٹرنیٹ) کا ازدواج ممکن ہے، مگر جب کسی کے کان پر جوں نہ رینگی تو اس نے خود ہی اس کام کا بیڑا اٹھایا اور ویب یا انٹرنیٹ کی دیگر جگہوں پر موجود وسیلوں کے لیے ایک عالمی طور پر منفرد اور یگانہ شناختگروں (identifiers) کا نظام تخلیق کر دیا؛ یعنی یو آر آئی (Uniform Resource Identifier)۔
حوالہ جات


زمرہ:انسان-کمپیوٹر میل جول
زمرہ:انگریزی ایجادات
زمرہ:برطانوی ایجادات
زمرہ:تاریخ انٹرنیٹ
زمرہ:سرن
زمرہ:عصر معلومات
زمرہ:علمی انقلاب
زمرہ:عہد معلومات
زمرہ:کامنز زمرہ جس کا ربط ویکی ڈیٹا پر ہے
زمرہ:ورائے متن

زمرہ:1989ء کی متعارفات

زمرہ:ورلڈ وائڈ ویب

زمرہ:بیسویں صدی کی ایجادات
زمرہ:سرچ انجن سافٹ ویئر